**Metodologia de admitere la studii a cetățenilor din state membre ale Uniunii Europene, ale Spațiului Economic European şi al Confederației elvețiene, a cetățenilor din state terțe Uniunii Europene și a românilor de pretutindeni în cadrul programelor de studii oferite de Universitatea din Petroșani**

**PREAMBUL**

Cadrul juridic pe baza căruia poate fi organizată admiterea pentru cetățeni străini este:

* LEN nr. 1/2011, cu modificările şi completările ulterioare;
* Ordonanţa de urgenţă a Guvernului nr. [75/2005](file:///C:\Documents%20and%20Settings\Ana%20Preda\sintact%204.0\cache\Legislatie\temp721520\00084761.htm) privind asigurarea calităţii în educaţie, aprobată cu modificări prin Legea nr. [87/2006](file:///C:\Documents%20and%20Settings\Ana%20Preda\sintact%204.0\cache\Legislatie\temp721520\00091934.htm), cu modificările şi completările ulterioare;
* Ordinul nr. 3236 din 10 februarie 2017 privind aprobarea [Metodologiei de primire la studii şi şcolarizare a cetăţenilor străini pe locuri fără plata taxelor de şcolarizare şi cu bursă şi pe locuri fără plata taxelor de şcolarizare, dar fără bursă, în instituţiile de învăţământ superior de stat acreditate](file:///C:\Documents%20and%20Settings\Ana%20Preda\sintact%204.0\cache\Legislatie\temp131536\00184115.htm)
* Ordinul nr. 3473 din 17 martie 2017 privind aprobarea [Metodologiei de primire la studii şi şcolarizare a cetăţenilor străini începând cu anul şcolar/universitar 2017-2018](file:///C:\Users\Ana\sintact%204.0\cache\Legislatie\temp1245592\00184811.htm)
* Ordinul nr. 6102 din 15 decembrie 2016 pentru aprobarea Metodologiei-cadru privind organizarea admiterii în ciclurile de studii universitare de licenţă, de master şi de doctorat pentru anul universitar 2017-2018;
* Ordinul nr.3900 din 16 mai 2017 pentru aprobarea Metodologiei de școlarizare a românilor de pretutindeni în învăţământul superior de stat din România, pe locuri de studii fără plata taxelor de școlarizare, dar cu bursă, respectiv, fără plata taxelor de școlarizare, dar fără bursă, începând cu anul universitar 2017-2018
* Ordinul nr. 6121 din 2016 privind aprobarea metodologiei de recunoaștere a actelor de studii nivel licență, master sau postuniversitar
* Ordinul nr. 6156 din 22 decembrie 2016 privind organizarea şi desfăşurarea anului pregătitor de limbă română pentru cetăţenii străini
* Ordonanţa Guvernului nr. 22/2009 privind stabilirea cuantumului minim al taxelor de şcolarizare, în valută, a cetăţenilor care studiază pe cont propriu în România, din state care nu sunt membre ale Uniunii Europene, precum şi din cele care nu fac parte din Spaţiul Economic European şi din Confederaţia Elveţiană, cu modificările şi completările ulterioare;
* Legea nr. 1 din 6 ianuarie 2010 pentru aprobarea Ordonantei Guvernului nr. 22/2009 privind stabilirea cuantumului minim al taxelor de scolarizare, în valuta, a cetatenilor care studiaza pe cont propriu în Romania, din state care nu sunt membre ale Uniunii Europene, precum si din cele care nu fac parte din Spatiul Economic European si din Confederatia Elvetiana
* Carta Universităţii din Petroşani;

**CAPITOLUL I Dispoziţii generale**

**Art.1.**

Cetăţenii străini sunt persoanele care au cetăţenia unui stat terţ al Uniunii Europene, dovedită prin deţinerea unui paşaport valabil. De asemenea sunt considerați cetățeni străini, cetățenii statelor membre ale Uniunii Europene, Confederației Elvețiene și Spațiului Economic European, care nu au domiciliul în România.

**Art.2.**

Şcolarizarea în România a cetăţenilor străini se realizează astfel:

a) pe locuri de studii fără plata taxelor de şcolarizare şi fără bursă în învăţământul obligatoriu în România;

b) pe locuri de studii cu plata taxelor de şcolarizare în lei

c)pe locuri de studii cu plata taxelor de şcolarizare în valută, în învăţământul superior de stat şi particular acreditat din România;

**Art.3.**

Pentru cetățenii membrii ai Uniunii Europene, ai statelor aparținând Spațiului Economic European şi ai Confederației Elvețiene admiterea la studii universitare de licență, programele de studiu în limba română se realizează în aceleași condiții ca pentru cetățenii români.

Admiterea la studii universitare de licență se poate organiza în una sau două sesiuni, înainte de începerea anului universitar.

**Art.4. Condiții de eligibilitate**

Pot accede în sistemul național de învățământ superior din România persoanele din statelor membre ale Uniunii Europene, Confederației Elvețiene și Spațiului Economic European, care nu au domiciliul în România, din state terțe ale Uniunii Europene, care îndeplinesc cumulativ următoarele condiții:

a) au documente care atestă cetățenia statului de proveniență, şi care solicită înscrierea la studii în România;

b) sunt absolvenți cu diplomă de bacalaureat sau echivalentul acesteia (conform listei prevăzute în anexa 4 );

c) au atestatul de absolvire a anului pregătitor de limba română, cu durata de 1 an. Sunt exceptate de la obligația de a prezenta atestatul de absolvire a anului pregătitor de limba română următoarele categorii de persoane:

* Care prezintă acte de studii românești (diplome și certificate) sau acte de studii, situații școlare care atestă cel puțin 4 ani de studii consecutivi în limba română într-o unitate școlară sin sistemul național din România;
* Care prezintă certificate sau atestate de competență lingvistică de nivel minim B1, conform cadrului european comun de referință pentru limbi străine, eliberate de instituțiile de învățământ superior acreditate din România care organizează anul pregătitor de limbă română pentru cetățenii străini, de lectoratele de limbă, literatură, cultură și civilizație românească în universități din străinătate / Institutul Limbii Române sau Institutul Cultural Român.

d) şi-au depus dosarul în termenul stabilit prin prezenta Metodologie.

**Art.5.**

Candidaţii din Uniunea Europeană, Spațiul Economic European şi Confederaţia Elveţiană care au absolvit un liceu sau colegiu acreditate în ţara de origine şi recunoscute de Ministerului Educaţiei și Cercetării Științifice, se pot înscrie în aceleaşi condiţii ca pentru cetățenii români.

.

**CAPITOLUL II CETĂȚENI AI UE, SPAȚIUL ECONOMIC EUROPEAN ŞI CONFEDERAŢIA ELVEŢIANĂ**

**Art.6 Procedura de admitere a cetățenilor din UE, Spațiul Economic European şi Confederaţia Elveţiană**

Admiterea pentru candidaţii UE, Spațiul Economic European şi Confederaţia Elveţiană are două etape:

1. Obţinerea atestatului de recunoaştere a studiilor anterioare de la Ministerul Educației Naționale (certificatul eliberat de Centrul Național de Recunoaştere şi Echivalare a Diplomelor).
2. Participarea candidaţilor la examenul de admitere organizat de Universitatea din Petroșani.

Prima etapă – obţinerea atestatului de recunoaştere a studiilor anterioare de la Ministerul Educației Naționale (certificatul eliberat de Centrul Național de Recunoaştere şi Echivalare a Diplomelor). În conformitate cu Legea 316/2006, toţi cetăţenii menţionaţi mai sus au acces la toate formele de educaţie, în aceleaşi condiţii ca şi cetățenii românii, inclusiv în ceea ce privește taxele de şcolarizare.

(2) Începând cu 15.06.2009, toţi cetăţenii din ţările menţionate anterior nu vor mai avea nevoie de o scrisoare de acceptare, ci de un certificat eliberat de Centrul Naţional de Recunoaştere şi Echivalare a Diplomelor din cadrul Ministerului Educaţiei Naționale. Cu acest certificat, candidaţii se pot înscrie la admiterea organizată de Universitatea din Petroșani. Candidaţii care au absolvit în România nu mai au nevoie de o aprobare de la Ministerul Educației Naționale.

(3) Dosarul pentru obţinerea certificatului de recunoaştere a studiilor poate fi depus personal, prin poștă (cu confirmare de primire) sau electronic prin email la Cabinet Secretar Șef Universitate, pe adresa poștală str. Universității nr.20, Petroșani, județul Hunedoara, cod poștal 332006 sau email la adresa *international@upet.ro* persoană de contact: secretar șef universitate dr.ec. Preda Ana.

**Art.7 Procedură de înscriere studenți EU**

(1) Dosarele candidaţilor care solicită înscrierea se depun, în 2 exemplare, la Universitatea din Petroșani, pe adresa: Str. Universității nr.20, cod poștal 332006, în atenția secretar șef universitate dr.ec. Preda Ana

Dosarele se trimit prin poştă (cu confirmare de primire), electronic pe email sau se depun la sediul universităţii în perioada **12.04.2017 – 10.08.2017.** Nu se soluţionează dosarele care nu conţin toate documentele specificate în lista publicată si dacă formularul tipizat nu e completat la toate rubricile.

**ACTE NECESARE PENTRU CNRED**

1.[**Cerere**](https://www.cnred.edu.ro/sites/default/files/Formulare%20MEN/RO/11a_cerere-recunoastere-studii-cetateni-europeni-admitere-licenta_2017.doc) pentru recunoaşterea diplomei de bacalaureat/licenţă **(**anexa nr.1a. anexa 1b.)

2. **Diploma/Certificatul de studii liceale/ Diploma de licență pentru studii de master;**

* copie, dacă actul de studii este în limba română/ engleză/ franceză/ spaniolă/ italiană
* copie şi traducere legalizată în limba română pentru celelalte limbi străine

În cazul în care nu s-a eliberat diploma de bacalaureat, se solicită Liceului la care s-a susţinut examenul de Bacalaureat o adeverinţă din care să reiasă faptul că elevul a susţinut şi promovat examenul şi nota/media obţinută!

(Diplomele originale din Italia, Grecia, Spania, Portugalia şi Cipru vor fi vizate cu Apostila Conveţiei de la Haga.)

3.**Foile matricole** pentru toţi anii de liceu/ facultate pentru candidații la studiile de master**;**

* copie, dacă actul de studii este în limba română/ engleză/ franceză/ spaniolă/ italiană
* copie şi traducere legalizată în limba română pentru celelalte limbi străine

4. **Alte documente**

Exemplu: Pruebas de Aptitud para el Acceso a la Universidad, calificación Apto din Spania; Panellinies Exetaseis – adeverința pentru examenele naționale pentru liceu general din Grecia; Scholastic Aptitude Test (SAT) sau ACT din S.U.A., etc. - copie şi traducere legalizată, cu excepția actelor de studii în limbile engleză, franceză, spaniolă şi italiană

5. **Documente personale de identificare**, în copie:

* paşaport
* actul de identitate
* dovada schimbării numelui (dacă este cazul), în copie (limba română/ engleză/ franceză/ spaniolă/ italiană) și traducere autorizată (pentru celelalte limbi)

6. **Taxa de evaluare** de 50 de lei

Taxele se pot achita în lei prin Ordin de plată / Mandat Poştal / Virament bancar în care să fie menţionat contul de mai jos:

Beneficiar: Ministerul Educaţiei Naţionale Cod de identificare fiscală: 13729380 Banca: Activitatea de Trezorerie şi Contabilitate Publică a Municipiului Bucureşti – ATCPMB Cod IBAN: RO86TREZ70020E330500XXXX Cod SWIFT: TREZROBU Cod BIC: TREZ

Taxele se pot achita şi în Euro, prin Ordin de plată/ Virament bancar, în care să fie menţionat contul de mai jos:

Beneficiar: Ministerul Educaţiei Naţionale Cod de identificare fiscală: 13729380

Banca: Banca Comercială Română - BCR, sucursala Sala Palatului Cod IBAN: RO35RNCB0080005630300077

Cod SWIFT: RNCBROBUCod BIC: RNCB

Taxele în euro se calculează la <http://www.bnro.ro/> cursul de schimb leu - euro afişat de Banca Naţională a României din ziua în care se face viramentul bancar.Pe ordinul de plată sau pe mandatul poştal emis trebuie să fie scris codul IBAN, numele titularului actului de studii și numele universităţii care solicită recunoașterea (Universitatea din Petroșani).

**Autentificare acte de studii supuse recunoaşterii/echivalării**

1. pentru diplomele din Republica Moldova nu este necesară apostilarea sau supralegalizarea. Diplomele emise anterior anului 2008 (cât și diplomele emise după 2008 care nu pot fi [verificate prin portal](http://ctice.md:8082/verif/)) vor fi însoţite de [Adeverinţa de autenticitate eliberată de Ministerul Educaţiei din Republica Moldova](https://servicii.gov.md/ServiceDetails.aspx?id=ac07bee3-b770-4f12-8a3c-ce81cd0cfa5a), în original;

2. pentru [statele care sunt părţi ale Convenţiei privind Apostila de la Haga](https://www.hcch.net/en/instruments/conventions/status-table/?cid=41), actele de studii supuse echivalării/ recunoașterii trebuie vizate cu [Apostila de la Haga](https://www.hcch.net/en/instruments/conventions/specialised-sections/apostille) de către [autorităţile competente din ţările emitente](https://www.hcch.net/en/instruments/conventions/authorities1/?cid=41); actele de studii din Italia, Grecia, Spania, Portugalia şi Cipru vor fi vizate cu Apostila Convenţiei de la Haga, celelalte state membre UE fiind exceptate;

3. pentru statele care NU sunt părţi ale Convenţiei privind Apostila de la Haga, actele de studii vor fi supralegalizate sau vor fi însoţite de Adeverinţa de autenticitate emisă de către autorităţile competente din ţara de provenienţă;

* supralegalizarea se aplică de către Ministerul Afacerilor Externe din ţara emitentă și Ambasada/Oficiul Consular al României în ţara respectivă sau de către Ministerul Afacerilor Externe din ţara emitentă și Ambasada/Oficiul Consular al acesteia în România și Ministerul Afacerilor Externe din România; pentru țările unde nu există misiuni diplomatice ale României sau care nu au misiuni diplomatice în România, actele de studii vor avea viza Ministerului Educației și ale Ministerul Afacerilor Externe din ţara emitentă;
* scutirea de supralegalizare este permisa în temeiul legii, al unui tratat internațional la care România este parte sau pe bază de reciprocitate
* Statele pentru care se solicită supralegalizarea sau apostilarea se regăsesc în anexa nr.3.

**Evaluare documente**

Evaluarea documentelor şi eliberarea deciziei CNRED se realizează în termen de maxim 30 de zile de la data depunerii dosarului complet. Acest termen se poate prelungi în mod corespunzător în cazul efectuării unor verificări suplimentare sau consultarea unor experţi externi.

**ACTE NECESARE PENTRU UNIVERSITATEA DIN PETROȘANI**

1. **Cererea de înscriere a Universității din Petroșani**

3. **Diploma/Certificatul de studii liceale/Diploma de licență pentru studiile de master;**

* copie, dacă actul de studii este în limba română/ engleză/ franceză/ spaniolă/ italiană
* copie şi traducere legalizată în limba română pentru celelalte limbi străine

În cazul în care nu s-a eliberat diploma de bacalaureat, se solicită Liceului la care s-a susţinut examenul de Bacalaureat o adeverinţă din care să reiasă faptul că elevul a susţinut şi promovat examenul şi nota/media obţinută !

2. **Foile matricole** pentru toţi anii de liceu/facultate pentru candidații la studiile de master;

* copie, dacă actul de studii este în limba română/ engleză/ franceză/ spaniolă/ italiană
* copie şi traducere legalizată în limba română pentru celelalte limbi străine

4. **Alte documente**

Exemplu: Pruebas de Aptitud para el Acceso a la Universidad, calificación Apto din Spania; Panellinies Exetaseis – adeverința pentru examenele naționale pentru liceu general din Grecia; Scholastic Aptitude Test (SAT) sau ACT din S.U.A., etc.- copie şi traducere legalizată, cu excepția actelor de studii în limbile engleză, franceză, spaniolă şi italiană

Candidaţii pentru programele de studii organizate într-o limbă străină (limba engleză) vor prezenta un certificat de competență lingvistică eliberat de instituţii abilitate internaţional sau pot susține un test de aptitudini lingvistice organizat de Centrul lingvistic Eurolanguage al Universității din Petroșani. Candidaţii a căror limbă maternă coincide cu limba de predare a programului de studiu NU trebuie să facă dovadă de atestat competenţa lingvistică.

5. **Documente personale de identificare**, în copie:

* certificat de naştere - în copie (limba română/ engleză/ franceză/ spaniolă/ italiană) și traducere autorizată (pentru celelalte limbi)
* paşaport
* actul de identitate
* dovada schimbării numelui (dacă este cazul), în copie (limba română/ engleză/ franceză/ spaniolă/ italiană) și traducere autorizată (pentru celelalte limbi)
* 3 fotografii (mărimea 2/3 cm)

6.**Certificat medical**-original

Certificat medical (într-o limbă de circulaţie internaţională) care să ateste faptul că persoanele care doresc să se înscrie la studiile organizate de Universitatea din Petroșani nu suferă de boli contagioase sau orice fel de afecţiuni care sunt incompatibile cu viitoarea profesie.

7. **Taxa de înscriere/procesare dosar**- 50 Euro

Taxa se poate achita în Euro, prin Ordin de plată/ Virament bancar, în care să fie menţionat contul de mai jos:

Banca: BCR PETROȘANI

Adresa băncii:Str. Mihai Viteazu nr.4

Beneficiar: Universitatea din Petroșani

Cont bancar:RO34RNCB0165020175210038

Cod SWIFT: RNCBROBU

**Important:** Pe ordinul de plată sau pe mandatul poştal emis trebuie să fie scris codul IBAN, numele candidatului la admitere și numele facultăţii!

**Art. 9 Criterii de selecție**

Selecţia candidaţilor la studiile universitare de licenţă (pe domenii şi programe de studii) pentru anul universitar 2017-2018 se face prin concurs de admitere, după media obţinută la examenul de bacalaureat/licenţă pentru studiile universitare de master.

**CAPITOLUL II ADMITERE STUDENȚI NON UE**

**Art.10**

(1) Cetăţenii străini pot accede la studii universitare de licenţă în învăţământul superior acreditat din România, dacă îndeplinesc cumulativ următoarele condiţii:

a)au documente care atestă cetăţenia unui stat terţ al Uniunii Europene;

b)sunt absolvenţi cu diplomă de bacalaureat sau echivalentul acesteia, conform listei prevăzute în anexa nr. 3, care face parte integrantă din prezenta Metodologie.

(2) În fiecare an, Ministerul Educației Naționale alocă un număr de locuri scoase la concurs. Pentru anul universitar 2017-2018, numărul locurilor disponibile poate fi consultat pe pagina web a site-ului [www.upet.ro/admitere](http://www.upet.ro/admitere).

(3) Candidații care doresc să se înmatriculeze la Universitatea din Petroșani trebuie să depună documentele autentificate de misiunile diplomatice ale României din statele emitente la Universitatea din Petroșani, pe adresa: Str. Universității nr.20, cod poștal 332006, în atenția secretar șef universitate dr.ec. Preda Ana sau pe adresa de email *international@upet.ro*

(4) Candidații vor transmite documentele direct la universitate. Acestea vor fi evaluate la nivelul universității, care va transmite lista candidaților propuși pentru eliberarea scrisorii de acceptare la studii către Ministerul Educației Naționale – Direcția Generală Relații Internaționale și Afaceri Europene. Selecțiile se vor realiza la nivelul facultăților.

(5) Scrisoarea de acceptare la studii emisă de Direcția Generală Relații Internaționale și Afaceri Europene a MEN va fi transmisă universității.

(6) Taxa de procesare a dosarelor de candidatură

Înainte de procesarea dosarelor de candidatură, toți candidații trebuie să plătească o taxă de procesare a dosarului stabilită la nivelul universității în valoare de 50 euro. Aceasta va acoperi cheltuielile de procesare a dosarelor în vederea eliberării scrisorii de acceptare la studii. Taxa de procesare a dosarului se va vira în contul universității anterior depunerii dosarului de candidatură. Dovada plății acestei taxe va trebui depusă odată cu dosarul de candidatură.

Taxa de procesare a dosarului nu este rambursabilă. Taxa se va plăti doar prin virament bancar

Beneficiar/Titular cont: Universitatea din Petroșani

Adresa beneficiarului: str. Universității, nr.20, 332006 Petroșani, Hunedoara, Romania

Numele băncii: BCR PETROȘANI

Adresa băncii:Str. Mihai Viteazu nr.4

Beneficiar: Universitatea din Petroșani

Cont bancar:RO34RNCB0165020175210038

Cod SWIFT: RNCBROBU

**Art. 11 Documente necesare pentru eliberarea scrisorii de acceptare la studii**

1. Formular de candidatură pentru eliberarea scrisorii de acceptare la studii, completată la toate rubricile ( anexa nr.2);

2. Certificatul de naştere - copie şi traducere legalizată;

3. Copie după actul care atestă domiciliul stabil în străinătate;

4. Copie după paşaport, valabil cel puțin 6 luni după data eliberării scrisorii de acceptare la studii;

5. Copie şi traducere legalizată a diplomei de bacalaureat sau echivalentul acesteia și diplomă de licență pentru candidații la studiile de master, autentificată de către autorităţile de resort din ţara emitentă;

6. Copie şi traducere legalizată a adeverinţei care atestă promovarea examenului de bacalaureat/licență pentru absolvenţii anului curent;

7. Foile matricole - copii şi traduceri legalizate, aferente studiilor efectuate;

8. Atestatul de absolvire a anului de limbă română sau certificatul de competenţă lingvistică, după caz;

9. Certificatul medical (într-o limbă de circulaţie internaţională) care să ateste faptul că persoana care urmează să se înscrie la studii nu suferă de boli contagioase, ori alte afecţiuni incompatibile cu viitoarea profesie.

10. Două poze tip pașaport (3/4 cm)

11. Confirmarea de plată în contul universității a taxei nerambursabile de procesare a dosarului de candidatură în valoare de 50 euro

13. Un plic autoadresat, care să conțină adresa exactă a candidatului (numele, prenumele, localitatea, strada, numărul, codul poștal, țara)

**Art. 12 Plata taxei de școlarizare**

Candidații declarați admiși vor confirma locul prin prezentarea dovezii de plată a taxei de școlarizare trebuie plătită în avans pentru 9 luni prin virament în contul Universității din Petroșani, deschis la BCR, sucursala Petroșani.

Pentru candidaţii proveniţi din state terţe UE, taxa este:

|  |  |
| --- | --- |
| **Domeniu** | **Taxă de şcolarizare (Euro/lună)** |
| Știinţe inginereşti | 270 |
| Stiinţe economice | 220 |
| Știinţe socio-umane şi juridice | 220 |

**Art. 13 Obținerea vizei de studiu**

După obținerea scrisorii de acceptare la studii, candidatul trebuie să plătească taxele solicitate și să depună actele necesare pentru obținerea vizei de studiu la misiunea României din țara emitentă. Fiecare candidat are obligația de a contacta personal ambasada sau consulatul României. În cazul în care în țara de origine nu există o reprezentanță diplomatică a României, candidații sunt sfătuiți să contacteze una dintre cele mai apropiate reprezentanțe ale României.

**Art. 14 Autorizația pentru poliție**

Toți cetățenii străini care intenționează să studieze în România pentru o perioadă mai lungă de timp trebuie să se înregistreze la poliția locală în termen de 3 zile de la intrarea în țară. După înmatriculare, aceștia au obligația de a depune documentele necesare obținerii permisului de ședere în țară.

**Art. 15 Înmatricularea**

După obținerea scrisorii de acceptare la studii și a vizei de studiu, candidații trebuie să se înmatriculeze la facultatea pentru care au optat.

Înmatricularea cetățenilor străini pentru toate formele de studiu se va realiza în funcție de cerințele fiecărei facultăți.

La înmatriculare, candidații vor prezenta documentele din dosarul de candidatură, în original, vizate spre autentificare de ambasada României din țara emitentă sau apostilate Haga, după caz.

Selecţia candidaţilor la studiile universitare de licenţă (pe domenii şi programe de studii) pentru anul universitar 2017-2018 se face prin concurs de admitere, după media obţinută la examenul de bacalaureat/licenţă pentru studii universitare de master.

**CAPITOLUL III** [**PROCEDURA DE PRIMIRE LA STUDII ŞI ŞCOLARIZARE A CETĂŢENILOR STRĂINI PE LOCURI FĂRĂ PLATA TAXELOR DE ŞCOLARIZARE ŞI CU BURSĂ ŞI PE LOCURI FĂRĂ PLATA TAXELOR DE ŞCOLARIZARE, DAR FĂRĂ BURSĂ**](file:///C:\Users\Oana%20Ravas\sintact%204.0\cache\Legislatie\temp131536\00184115.htm) **LA UNIVERSITATEA DIN PETROȘANI (ACORDURI BILATERALE)**

**Art.16** Locurile de studii fără plata taxelor de şcolarizare şi cu bursă se acordă:

**a)**pe bază de reciprocitate, în conformitate cu prevederile documentelor de cooperare bilaterală în domeniul educaţiei. Aceste locuri pot fi alocate şi sub forma lunilor-bursă;

**b)**în baza unor oferte unilaterale ale statului român, reglementate prin acte normative specifice;

**c)**în baza ofertei statului român, în conformitate cu prevederile legale în vigoare, la propunerea Ministerului Afacerilor Externe (MAE), în funcţie de interesele externe ale României;

**d)**în baza ofertei statului român, în conformitate cu prevederile legale în vigoare, la propunerea Ministerului Economiei, pentru promovarea unor acţiuni de colaborare economică sau comercială;

**e)**în baza ofertei statului român, în conformitate cu prevederile legale în vigoare, prin Ministerul Educaţiei Naţionale (MEN), pentru cetăţenii străini cu rezultate bune la învăţătură.

**Art. 17**

Locurile de studii fără plata taxelor de şcolarizare şi fără bursă se acordă:

**a)**membrilor corpului diplomatic şi membrilor de familie ai corpului diplomatic acreditat în România, în baza unei nominalizări a misiunii diplomatice şi a unei recomandări a Ministerului Afacerilor Externe;

**b)**cetăţenilor care solicită sau au dobândit o formă de protecţie în România sau apatrizilor a căror şedere pe teritoriul României este oficial recunoscută conform legii, pentru efectuarea anului pregătitor de limba română.

**Art. 18**

**(1)**Locurile de studii prevăzute la art. 16 se alocă pentru programele de studii acreditate, în limba română, forma de învăţământ cu frecvenţă.

**2)**Lunile-bursă se pot aloca şi pentru programe de studii acreditate cu predare într-o limbă de circulaţie internaţională, forma de învăţământ cu frecvenţă.

**Art.19**

**(1)**Locurile de studii fără plata taxelor de şcolarizare şi cu bursă, prevăzute la art. 16 lit. c) şi d), se acordă prin concurs de dosare, organizat de către Universitatea din Petroșani, conform prezentei metodologii.

**(2)**Lista candidaţilor şi dosarele acestora vor fi transmise la MEN până cel târziu la data de 15 iulie a anului în curs.

**Art.20**

**(1)**Înmatricularea la studii a candidaţilor declaraţi admişi pentru ocuparea locurilor de studii prevăzute la art. 16 şi 17 se va realiza conform calendarului stabilit de Universitea din petroșani, nu mai târziu de 30 septembrie, potrivit legislaţiei în vigoare.

**(2)**În cazuri excepţionale, înmatricularea prevăzută la alin. (1) poate fi făcută până la finalul primului semestru al anului universitar în curs.

**Art.21**

Locurile de studii fără plata taxelor de şcolarizare şi cu bursă se alocă cetăţenilor din UE şi din state terţe, care îndeplinesc cumulativ următoarele condiţii:

**a)**nu au cetăţenie română, nu au solicitat sau nu au dobândit o formă de protecţie în România sau nu sunt apatrizi a căror şedere pe teritoriul României este oficial recunoscută conform legii;

**b)**nu sunt membri ai corpului diplomatic sau membri de familie ai corpului diplomatic acreditat în România;

**c)**pentru locurile de studii prevăzute la art. 1 lit. a) şi b) au fost nominalizaţi, pe canale diplomatice, de partenerii abilitaţi;

**d)**pentru locurile de studii prevăzute la art. 1 lit. c), d) şi e) au fost nominalizaţi de Ministerul Afacerilor Externe, Ministerul Economiei sau de Universitatea din Petroșani;

**e)**nu au mai beneficiat de bursă din partea statului român pe acelaşi ciclu de studii;

**f)**prezintă acte de studii emise de instituţii de învăţământ acreditate/recunoscute;

**g)**prezintă acte de studii din care rezultă că studiile efectuate anterior şi durata acestora permit înscrierea în România în domeniul şi la nivelul de studii solicitat;

**h)**au rezultate bune la învăţătură, respectiv o medie de minimum 7 (şapte) corespunzătoare sistemului de notare din România sau calificativul "Bine", după caz, cu excepţia candidaţilor pentru locurile prevăzute la art. 1 lit. e), care trebuie să îndeplinească una dintre condiţiile prevăzute la art. 15;

**i)**nu au, până la data de 31 decembrie a anului în care au fost nominalizaţi, vârsta mai mare de 35 de ani - pentru studii de licenţă şi master, respectiv 45 de ani - pentru studii de doctorat sau pentru studii postuniversitare, inclusiv în domeniul sănătate.

**Art.22**

**(1)**Cetăţenii străini pot fi înscrişi pe locurile prevăzute la art. 16 lit. a), b), c) şi d) după absolvirea anului pregătitor de limba română, organizat potrivit reglementărilor în vigoare.

**(2)**Sunt exceptate de la obligaţia de a prezenta certificatul de absolvire a anului pregătitor, la înscrierea la programe de studii cu predare în limba română, următoarele categorii de persoane:

**a)**persoanele care prezintă acte de studii româneşti (diplome şi certificate) sau acte de studii, situaţii şcolare atestând cel puţin patru ani de studii consecutivi urmaţi în limba română, într-o unitate/instituţie de învăţământ din sistemul naţional din România;

**b)**cei care, în vederea înscrierii în învăţământul universitar, promovează testul de limba română, organizat potrivit reglementărilor în vigoare;

**c)**cei care, în vederea înscrierii în învăţământul universitar, prezintă atestate de competenţă lingvistică, nivelul minim B1, eliberate potrivit reglementărilor în vigoare.

**Art.23**

**(1)**Cetăţenii străini pot fi înscrişi pe locurile prevăzute la art. 17, după absolvirea anului pregătitor, în cadrul căruia îşi însuşesc cunoştinţele necesare de limba română, sau dacă îndeplinesc condiţiile prevăzute la art. 22 alin. (2).

**(2)**Membrii corpului diplomatic şi/sau membrii de familie ai corpului diplomatic acreditat în România pot alege să urmeze programe de studii acreditate cu predare într-o limbă străină în cadrul universităţilor româneşti, în regim cu taxă în lei, în cuantumul stabilit pentru studenţii români.

**Art.24 Organizarea şi desfăşurarea concursului**

**(1)**Dosarul de candidatură va conţine următoarele elemente:

**a)**cererea de bursă pentru studii în România, prevăzută în anexa care face parte integrantă din prezenta metodologie, completată la toate rubricile, în două exemplare originale, cu două fotografii color;

**b)**certificatul de naştere - copie şi traducere legalizată;

**c)**actul care atestă domiciliul stabil - copie şi traducere legalizată;

**d)**paşaport, valabil cel puţin 6 luni de la începerea programului de studii pentru care optează candidatul - copie după primele 2 pagini. Această prevedere nu se aplică în cazul cetăţenilor statelor membre ale Uniunii Europene şi Spaţiului Economic European şi nici în cazul cetăţenilor Confederaţiei Elveţiene;

**e)**actul de identitate - copie şi traducere legalizată;

**f)**dovada schimbării numelui (dacă este cazul) - copie şi traducere legalizată;

**g)**diplomele de bacalaureat, licenţă, master, doctorat după caz, sau echivalentul acestora, autentificate de către autorităţile de resort din ţara emitentă - copie şi traducere legalizată;

**h)**adeverinţa care atestă promovarea examenului de bacalaureat, licenţă, master sau doctorat, după caz, pentru absolvenţii anului curent - copie şi traducere legalizată;

**i)**foile matricole/suplimentele la diplomă aferente studiilor efectuate, autentificate de către autorităţile de resort din ţara emitentă - copii şi traduceri legalizate;

**j)**declaraţie pe propria răspundere că nu a mai beneficiat de bursă din partea statului român pe nivelul de ciclu solicitat;

**k)**certificatul de absolvire a anului pregătitor de limba română sau atestatul de competenţă lingvistică, după caz;

**l)**certificatul medical (într-o limbă de circulaţie internaţională), care să ateste faptul că persoana care urmează să se înscrie la studii nu suferă de boli contagioase ori de alte afecţiuni incompatibile cu viitoarea profesie;

**m)**CV-ul în limba engleză, franceză sau română (2-3 pag.);

**n)**alte documente necesare la dosar, la cererea Ministerului Educaţiei Naţionale.

**(2)**Dosarul de candidatură va fi însoţit de o copie simplă a documentelor prevăzute la alin. (1).

**(3)**Traducerile legalizate, prezentate în original în dosarul de candidatură, vor fi în limba engleză sau franceză sau română.

**(4)**Admiterea candidaţilor care optează pentru studii de doctorat este condiţionată de prezentarea acordului de principiu al unui coordonator ştiinţific, precum şi de promovarea examenului de admitere.

**Art.25**

Procedura de admitere în condiţiile prevederilor art. 16 lit. a) şi b) se desfăşoară astfel:

**a)**MEN - Direcţia generală relaţii internaţionale şi afaceri europene (DGRIAE) primeşte lista cu persoanele propuse pentru ocuparea unui loc de studii fără plata taxelor de şcolarizare şi cu bursă şi dosarele acestora prin intermediul partenerilor abilitaţi, până cel târziu la data de 15 iulie a anului în curs, cu excepţia cazului în care există prevederi explicite în acest sens în cadrul documentelor bilaterale, respectiv unilaterale în vigoare;

**b)**MEN verifică eligibilitatea dosarului şi solicită avizul Universității din Petroșani, instituție primitoare, în vederea emiterii scrisorii de acceptare la studii;

**c)** Universitatea din Petroșani, instituție primitoare emite avizul de primire la programul de studii solicitat sau la un alt program de studii propus de aceasta, precum şi avizul privind posibilitatea asigurării unui loc în căminul universitar;

**f)**MEN transmite originalul scrisorilor de acceptare la studii partenerilor abilitaţi şi o copie a acestora misiunilor diplomatice ale României în străinătate;

**g)**MEN transmite Universității din Petroșani, instituție primitoare ordinul de repartizare, în baza căruia bursierul va fi înmatriculat la studii, după sosirea în România.

**Art. 26 Procedura de acordare a locurilor prevăzute la art. 16 lit. e)**

Universității din Petroșani, instituție primitoare, care şcolarizează studenţi străini (cu excepţia românilor de pretutindeni şi a cetăţenilor români cu domiciliul în străinătate), înmatriculaţi pe locuri cu taxă în valută (în conformitate cu prevederile Ordonanţei Guvernului nr. [**22/2009**](file:///C:\Documents%20and%20Settings\Ana%20Preda\sintact%204.0\cache\Legislatie\temp66906\00124906.htm), aprobată cu modificări prin Legea nr. [**1/2010**](file:///C:\Documents%20and%20Settings\Ana%20Preda\sintact%204.0\cache\Legislatie\temp66906\00128609.htm)), cu rezultate academice şi ştiinţifice deosebite, va înainta MEN - DGRIAE:

**a)**adresa oficială, semnată de rectorul instituţiei de învăţământ, prin care se face nominalizarea persoanelor propuse pentru primirea unui loc de studii fără plata taxelor de şcolarizare şi cu bursă;

**b)**maximum 5 dosare de candidatură;

**c)**centralizatorul care conţine clasamentul candidaţilor, în ordinea descrescătoare a rezultatelor academice.

**Art.27 Dosarul de candidatură** va conţine:

**a)**situaţia şcolară pe fiecare an de studiu (exceptând anul pregătitor), pentru candidaţii care solicită continuarea studiilor universitare de licenţă;

**b)**copie după diploma de licenţă şi suplimentul la diplomă (foaia matricolă) sau adeverinţă din care să reiasă situaţia şcolară pe toţi anii de studiu, precum şi notele obţinute la examenul de licenţă (pentru absolvenţii anului în curs) pentru candidaţii care solicită continuarea studiilor universitare de master, doctorat sau învăţământ postuniversitar în domeniul sănătate, după caz;

**c)**curriculum vitae, lista lucrărilor ştiinţifice, publicaţii de specialitate, referate, recomandări de la cel puţin două cadre didactice universitare sau specialişti ai domeniului - pentru candidaţii la studii universitare de doctorat;

**d)**copie legalizată după actul de naştere;

**e)**copie după paşaport;

**f)**copie după permisul de şedere în România.

**Art. 28 Procedura de aplicaţie** se desfăşoară astfel:

**a)**Senatul Universității din Petroșani, instituție primitoare stabilește prin prezenta metodologie criteriile pe baza cărora se formulează propunerile de candidaturi şi le va aduce la cunoştinţa potenţialilor candidaţi, prin afişarea acestora pe site-ul oficial al

**b)**lista nominală a propunerilor de candidaturi va fi aprobată de Senatul Universității din Petroșani, instituție primitoare şi va fi afişată pe site-ul oficial; Universității din Petroșani.

**c)**lista nominală şi dosarele candidaţilor vor fi înaintate MEN - DGRIAE până la data de 30 noiembrie a fiecărui an.

**Art. 29**

Pentru obţinerea acestor burse pot candida următoarele categorii de studenţi:

a**)**cetăţenii străini, cu excepţia celor care se află într-un an terminal, care au absolvit cel puţin un an de studii, în afara anului pregătitor, forma de învăţământ cu frecvenţă, într-o instituţie de învăţământ superior de stat acreditată şi au obţinut minimum media 7,00 şi

**b)**cetăţenii străini, absolvenţi ai unui program de studii universitare în România, forma de învăţământ cu frecvenţa, care au obţinut o medie generală de cel puţin 7,00 şi care îşi continuă studiile într-o instituţie de învăţământ superior de stat acreditată.

**Art. 30**

Bursele se acordă în ordinea descrescătoare a mediilor, selectându-se primele candidaturi de la fiecare universitate, în limita numărului de granturi disponibile şi avându-se în vedere o repartizare echilibrată pe universităţi şi, în cadrul acestora, pe domenii de studii.

**Art. 31**

În cazul în care doi candidaţi au aceeaşi medie, departajarea se va face în funcţie de ciclul de studii, întâietate având, în ordine, candidatul de la ciclul de studii universitare de doctorat, masterat şi, în cele din urmă, licenţă.

**Art. 32**

Candidaţii astfel selecţionaţi devin beneficiari ai granturilor prin ordin al ministrului educaţiei naţionale.

**Art.33 Drepturi şi obligaţii**

**(1)**Beneficiarilor locurilor de studii prevăzute la art. 16 li se asigură următoarele facilităţi:

**a)**scutirea de la plata taxelor de înscriere, de procesare a dosarului, pentru testarea competenţelor lingvistice de limbă română, de susţinere a concursului de admitere la doctorat şi a probelor specifice de aptitudini;

**b)**finanţarea cheltuielilor de şcolarizare pentru anul pregătitor de limba română;

**c)**finanţarea cheltuielilor de şcolarizare pentru studiile propriu-zise, dar nu mai mult de durata unui ciclu universitar, corespunzătoare programului de studii urmat;

**d)**acordarea unei burse lunare, pentru studenţii înmatriculaţi în anul pregătitor de limba română;

e**)**acordarea unei burse lunare, pentru studenţii înmatriculaţi la studii de licenţă, master, doctorat, respectiv în învăţământul postuniversitar, inclusiv în domeniul sănătate, dar nu mai mult de durata unui ciclu şcolar/universitar;

**f)**finanţarea cheltuielilor de cazare în căminele studenţeşti, prin bugetul MEN, în limita subvenţiei alocate;

**g)**asistenţă medicală în caz de urgenţe medico-chirurgicale şi boli cu potenţial endemo-epidemic, în conformitate cu legislaţia internă în vigoare;

**h)**transportul local în comun, de suprafaţă, naval şi subteran, precum şi transportul intern auto, feroviar şi naval, în aceleaşi condiţii ca studenţilor români, conform prevederilor legale.

**(2)**Beneficiarilor locurilor de studii prevăzute la art. 17 li se asigură următoarele facilităţi:

**a)**scutirea de la plata taxelor de înscriere, de procesare a dosarului, pentru testarea competenţelor lingvistice de limbă română, de susţinere a concursului de admitere la doctorat sau a probelor specifice de aptitudini;

**b)**finanţarea cheltuielilor de şcolarizare pentru anul pregătitor de limba română;

**c)**finanţarea cheltuielilor de şcolarizare pentru studiile propriu-zise, dar nu mai mult de durata unui ciclu şcolar/universitar;

**d)**asistenţă medicală în caz de urgenţe medico-chirurgicale şi boli cu potenţial endemo-epidemic, în conformitate cu legislaţia internă în vigoare.

**Art. 34**

Facilităţile prevăzute la art. 33 se acordă pe toată perioada studiilor, după cum urmează:

**a)**pentru studenţii înmatriculaţi în anul pregătitor de limba română, pe durata desfăşurării acestuia;

**b)**pentru studenţii înmatriculaţi la studii de licenţă şi master, pe parcursul anului universitar şi în vacanţele legale, dar nu se acordă pe perioada vacanţei de vară. În cazul în care studenţii sunt reţinuţi la facultate pe timpul vacanţei de vară pentru activităţi curriculare sau în cazul în care există prevederi legale specifice, drepturile prevăzute la art. 19 se menţin şi pe perioada vacanţei de vară;

**c)**pentru doctoranzii înmatriculaţi la forma de învăţământ cu frecvenţă, pe toată durata anului calendaristic;

**d)**pentru cursanţii aflaţi la stagii de specializare, pe perioada efectuării stagiului/perioada lunilor-bursă;

**e)**încă 30 de zile după finalizarea studiilor universitare sau a învăţământului postuniversitar cu durata de cel puţin 1 an.

**Art. 35**

**(1)**Cuantumul burselor corespunzătoare locurilor prevăzute la art. 16 este stabilit conform legislaţiei interne în vigoare.

**(2)**Pentru anul pregătitor de limba română, cuantumul burselor este echivalent cu cel acordat pentru studiile universitare de licenţă.

**(3)**Echivalentul în lei al bursei se actualizează în fiecare an, trimestrial, la cursul de schimb al monedei euro, comunicat de Banca Naţională a României pentru ultima zi a lunii precedente.

**Art. 36**

**(1)**În vederea menţinerii drepturilor prevăzute la art. 33 alin. (1) lit. e), studenţii din anul pregătitor de limba română, precum şi cei din programele universitare de licenţă şi master trebuie să obţină, la finalul fiecărui an universitar, un număr de 60 de credite transferabile.

**(2)**Studenţii din programele universitare de licenţă şi master care nu au obţinut, la finalizarea anului universitar, un număr de 60 de credite transferabile, dar au obţinut un număr de credite transferabile suficient pentru a promova în anul de studiu următor, potrivit legislaţiei în vigoare şi regulamentului universităţii-gazdă, continuă să beneficieze de drepturile prevăzute la art. 33 alin. (1) lit. c), f), g), h) şi alin. (2) lit. c) şi d).

**(3)**Drepturile prevăzute la art. 33 alin. (1) lit. e) pot fi redobândite în anul de învăţământ următor, după obţinerea tuturor celor 60 de credite transferabile aferente fiecărui an universitar efectuat, cu condiţia ca numărul anilor în care aceste drepturi se acordă să nu depăşească durata ciclului academic.

**(4)**În situaţia în care studenţii din programele universitare de licenţă şi master nu au obţinut, la finalizarea anului universitar, un număr de credite transferabile suficient pentru a promova în anul de studiu următor, potrivit legislaţiei în vigoare şi regulamentului universităţii-gazdă, drepturile stipulate la art. 19 alin. (1) lit. c), e), f) şi alin. (2) lit. c) se suspendă. Pe perioada suspendării bursei şi a finanţării cheltuielilor de şcolarizare, bursierii admişi la studii în baza prezentei metodologii vor studia cu taxă în valută, în cuantumul stabilit în conformitate cu prevederile Ordonanţei Guvernului nr. [22/2009](file:///C:\Documents%20and%20Settings\Ana%20Preda\sintact%204.0\cache\Legislatie\temp66906\00124906.htm), aprobată cu modificări prin Legea nr. [1/2010](file:///C:\Documents%20and%20Settings\Ana%20Preda\sintact%204.0\cache\Legislatie\temp66906\00128609.htm).

**(5)**Bursa se retrage în cazul încălcării legislaţiei naţionale sau a normelor de conduită universitară.

**(6)**Studenţii-doctoranzi care nu pot finaliza studiile în limita programului care este, de regulă, de 3 ani, pot primi aprobare de prelungire a studiilor în regim cu taxă în lei, conform condiţiilor stabilite pentru cetăţenii români, la propunerea şi cu acordul senatului universităţii.

**Art. 37**

**(1)**Mobilitatea academică internă definitivă se realizează cu acceptul instituţiilor de învăţământ superior de stat acreditate, de provenienţă, respectiv primitoare şi cu acordul MEN.

**(2)**Mobilitatea academică internă definitivă se poate realiza după primul an de studii, fără a lua în considerare anul pregătitor, şi până la sfârşitul penultimului an de studii, la aceeaşi specializare.

**(3)**Mobilitatea academică internă definitivă se realizează numai după sfârşitul anului de studiu, după satisfacerea cerinţei prevăzute la art. 22 alin. (2) şi în condiţiile stipulate de acesta, înmatricularea se realizează odată cu începerea noului an universitar.

**Art. 38**

Orice modificare în statutul studentului bursier sau în programul său de studii (universitate, domeniu, subdomeniu de studiu, prelungire de doctorat etc.) se va realiza cu acordul MEN.

**Art. 39**

Cetăţenii străini au următoarele obligaţii:

**a)**să respecte Constituţia României şi legile statului român;

**b)**să respecte regulamentul intern al instituţiei de învăţământ în care îşi desfăşoară activitatea;

**c)**să respecte prevederile prezentei metodologii.

**CAPITOLUL IV ADMITEREA ROMÂNILOR DE PRETUTINDENI ÎN UNIVERSITATEA DIN PETROȘANI, PE LOCURI DE STUDII FĂRĂ PLATA TAXELOR DE ȘCOLARIZARE, DAR CU BURSĂ, RESPECTIV, FĂRĂ PLATA TAXELOR DE ȘCOLARIZARE, DAR FĂRĂ BURSĂ, ÎNCEPÂND CU ANUL UNIVERSITAR 2017-2018 (REPUBLICA MOLDOVA)**

**Art. 40**

(1) Din categoria românilor de pretutindeni fac parte, în conformitate cu prevederile Legii nr. 299/2007 privind sprijinul acordat românilor de pretutindeni, republicată, cu modificările şi completările ulterioare:

a) Persoanele care îşi asumă în mod liber identitatea culturală română, persoanele de origine română și cele aparţinând filonului lingvistic şi cultural românesc care locuiesc în afara frontierelor României, indiferent de etnonimul folosit (armâni, armânji, aromâni, basarabeni, bucovineni, cuţovlahi, daco-români, fărşeroţi, herţeni, istro-români, latini dunăreni, macedoromâni, macedo-români, maramureşeni, megleniţi, megleno-români, moldoveni, moldovlahi, rrămâni, rumâni, valahi, vlahi, vlasi, volohi, macedo-armânji), precum şi toate celelalte forme lexicale înrudite semantic cu cele de mai sus,

b) Românii emigrați, fie că au păstrat sau nu cetățenia română, descendenții acestora, precum și cetățeni români cu domiciliul stabil sau reşedinţa în străinătate.

**Art. 41**

Universitatea din Petroșani, prin repartizarea primită de la Ministerul Educației Naționale oferă locuri cetățenilor din Republica Moldova, fără plata taxelor de școlarizare și cu bursă, precum și fără plata taxelor de școlarizare și fără bursă, conform Anexei 6, ofertă publicată și pe site-ul [www.upet.ro](http://www.upet.ro).

**Art.42**

Dosarul de candidatură conține următoarele documente:

a) Cerere-formular de înscriere propriu;

b) Copia certificatului de naștere;

c) Copia actului de identitate din care să rezulte domiciliul stabil al candidatului pe teritoriul Republicii Moldova;

d) Copia pașaportului, valabil cel puțin 6 luni de la începerea programului de studii pentru care optează candidatul - copie după primele 3 pagini;

e) Copia certificatului de căsătorie, după caz;

f) Copia diplomei de Bacalaureat sau echivalentă sau, după caz, adeverința (pentru absolvenți anului curent) de promovare a examenelor naționale de absolvire a învățământului liceal;

g) Copii ale foilor matricole pentru studiile liceale absolvite;

h) Certificat medical prin care se atestă faptul că, candidatul este apt să urmeze studii în învățământul superior;

**Art.43**

Procedura de admitere include următoarele etape:

a) Oferta locurilor de studii alocate se publică pe site-ul www.upet.ro/admitere și pe site-ul Ministerului Educației Naționale (http://www.edu.ro/cooperare internațională/romanii pretutindeni);

b) Dosarul de candidatură poate fi transmis în perioada 10-25 iulie 2017 și 4-15 septembrie 2017. Aceste modalități pot fi: electronic la o adresă de e-mail admitere@upet.ro; prin poștă sau direct la Universitatea din Petroșani, str. Universității nr.20, Petroșani, județul Hunedoara; prin e-mail la Ministerul Educației Naționale, la adresa dosarerepmold@edu.gov.ro, dosarul fiind redirecționat către instituția de învățământ superior solicitată; în cadrul târgurilor educaţionale organizate pe teritoriul Republicii Moldova potrivit legislaţiei în vigoare;

c) Verificarea diplomelor de bacalaureat prezentate de absolvenții din Republica Moldova se poate realiza accesând http://www.edu.gov.md și, ulterior, accesarea paginii pentru verificarea actelor de studii;

d) Universitatea din Petroșani, prin responsabilul pentru admiterea cetățenilor din Republica Moldova va confirma prin email de răspuns primirea dosarelor de candidatură, receptționate online, iar pentru cele depuse personal va emite legitimație de concurs, cu numărul de ordine al dosarului înscris în concurs.

e) Candidații vor fi admiși pe bază de concurs de dosar, conform criteriilor stabilite de Universitatea din Petroșani, astfel pentru stabilirea mediei de admitere se va lua în calcul media obținută la examenul de Bacalaureat în proporție de 60% și media la proba de profil ( a treia probă), în proporție de 40%;

f) Ministerul pentru Românii de Pretutindeni, denumit în continuare MRP și Ministerul Afacerilor Externe, denumit în continuare MAE pot emite recomandări în cazul candidaților a căror școlarizare în România este considerată oportună din perspectiva politicii externe și a relațiilor cu românii de pretutindeni;

g) Fiecare candidat declarat admis va confirma un singur loc de studiu, transmițând la Universitatea din Petroșani la adresa de email admitere@upet.ro, formularul din Anexa nr. 4;

h) La înmatriculare, candidații declarați admiși vor depune actele de studii în original;

i) Listele candidaților admiși vor fi înaintate de Universitatea din Petroșani către Ministerul Educației Naționale-Direcția Generală Relații Internaționale și Afaceri Europene, denumit în continuare MEN-DGRIAE, în vederea emiterii aprobărilor de școlarizare pentru fiecare student admis, în concordanță cu opțiunile acestora. MEN, MRP și MAE pot solicita dosarul de candidatură în vederea emiterii aprobării de școlarizare.

**Art.44 Școlarizarea românilor de pretutindeni la studii universitare de MASTERAT în România începând cu anul universitar 2017-2018**

Condiții de eligibilitate:

a) Sunt eligibili pentru înscriere la concurs românii de pretutindeni care au absolvit programe de studii de licență acreditate.

b) Verificarea diplomelor de licență prezentate de românii de pretutindeni se face după cum urmează: pentru absolvenții din Republica Moldova, programele de studii și diplomele pot fi verificate accesând pagina de web: http://www.anacip.md, ¬ pentru celelalte țări diplomele de licență pot fi accesate site-urile: http://www.enic-naric.net/higher-education-institution.aspx, alegând țara respectivă și apoi Recognised higher education institutions, respectiv http://cnred.edu.ro/imipqnet/doku.php?id=lista\_universitatilor\_recunoscute, unde există facultățile și domeniile de studii (pe țări) care sunt acreditate.

c) Media generală de admitere la studiile universitare de masterat, conform metodologiei proprii de admitere a Universității din Petroșani se compune din media ponderată formată din media obținută de candidatul respectiv la examenul de licență în proporţie de 75% şi media la examenul de verificare a cunoştiinţelor teoretice, tip probă orală-interviu, în proporţie de 25%.

d) Înscrierea candidaţilor la concursul pentru admiterea în ciclul de studii universitare de master este condiţionată de depunerea la dosar a următoarelor acte:

1. cererea de înscriere**,** în care se vor menţiona, sub semnătură proprie, opţiunile candidatului şi datele personale solicitate în formularul respectiv;
2. diplomă de licenţă / absolvire în original sau diplomă echivalenta acesteia (*se exceptează absolvenţii promoţiei 2017 care pot prezenta adeverinţa înlocuitoare dacă are consemnată media examenului de licenţă, precum şi notele obţinute la probele susţinute în cadrul acestuia)*; candidaţii care anterior s-au înscris, cu acte originale, la alte programe de studii de masterat din afara facultăţii, vor prezenta:

* copie legalizată a diplomei de licenţa / absolvire sau a adeverinţei înlocuitoare;
* adeverinţă din care să rezulte că diploma de licenţa / absolvire în original a fost depusă la altă facultate;
* copie a legitimaţiei de concurs de la instituţia unde s-a înscris anterior;

**-** foaia matricolă / suplimentul la diplomă (original sau copie certificată cu originalul);

- certificatul de naştere, în copie certificată cu originalul;

- certificatul de căsătorie sau alt act doveditor care să ateste schimbarea numelui sau prenumelui (numai dacă este cazul), în copie certificată cu originalul;

- cartea de identitate – copie xerox;

- adeverinţă medicală eliberată de către medicul de familie, potrivit căreia candidatul este apt a urma studii în învăţământul superior; ;

- adeverinţă eliberată de decanul facultăţii unde aceştia sunt studenţi concomitent (pentru cei care doresc să urmeze al doilea program de studiu). Adeverinţa conţine: anul de studii, programul de studiu şi forma de plată a şcolarizării (subvenţie de la buget sau cu taxă);

- chitanţa de plată a taxei de înscriere la concursul de admitere – copie xerox (70 lei);

- două fotografii tip buletin/carte de identitate;

- diplomă de bacalaureat (sau echivalentă) şi foaia matricolă în original sau în copie legalizată, atunci când nu poate fi prezentat originalul pentru a se face ”confirmare cu originalul”;

d) În vederea înmatriculării, candidaţii admişi pe locurile finanţate de la bugetul de stat au obligaţia sa depună, până la data stabilită prin calendarul de admitere, diploma de bacalaureat/licenţa sau adeverinţa, pentru candidaţii care au promovat examenul de bacalaureat/licenţă în sesiunea 2017, în original, la secretariatul facultăţii.

e) Neprezentarea diplomei de bacalaureat/licență sau a adeverinței, în original, din vina exclusivă a candidatului admis, în termenul stabilit prin calendarul de admitere, duce la pierderea locului finanțat de la bugetul de stat.

**Art.45**

(1) Românii de pretutindeni înmatriculați la studii în România au următoarele obligaţii: a) să respecte Constituţia României şi legile în vigoare ale statului român;

b) să respecte regulamentul intern al instituției în care își desfășoară activitatea;

c) să respecte prevederile prezentei metodologii;

d) după obținerea vizei de studii, să se prezinte la instituția de învățământ superior la care au fost admiși, în vederea înmatriculării;

e) să se prezinte la Inspectoratul General pentru Imigrări din cadrul Ministerului Afacerilor Interne, în vederea obținerii permisului de ședere în România pe toată perioada studiilor. (2) În cazul încălcării dispozițiilor prevăzute la alin. (1), precum și la propunerea instituţiilor de învăţământ superior, M.E.N. poate retrage finanţarea pentru persoana în cauză.

**Art.47**

Beneficiarilor locurilor de studii CU BURSĂ ȘI FĂRĂ PLATA TAXELOR DE ȘCOLARIZARE, respectiv ai locurilor de studii FĂRĂ PLATA TAXELOR DE ȘCOLARIZARE, DAR FĂRĂ BURSĂ li se asigură următoarele facilități:

a) finanțarea cheltuielilor de școlarizare pentru anul pregătitor de limba română și bursă lunară, după caz;

b) finanțarea cheltuielilor de școlarizare pe toată durata ciclului universitar la care a fost admis și bursă lunară, după caz;

c) finanțarea cheltuielilor de cazare în căminele studențești, prin bugetul MEN, în limita subvenției alocate;

d) asistență medicală gratuită în caz de urgențe medico-chirurgicale și boli cu potențial endemo-epidemic, în conformitate cu legislația internă în vigoare;

e) transport în aceleași condiții ca și pentru studenții români, potrivit prevederilor legale;

f) alt tip de burse, în conformitate cu legislația în vigoare.

**Art.48**

a) Mobilitatea academica internă definitivă se realizează cu acordul institutiilor de învățământ superior în baza prevederilor legale, cu respectarea capacității de scolarizare.

b) În situația în care un student (înscris pe loc de studii cu bursă și fără plata taxelor de școlarizare, respectiv pe loc de studii fără bursă și fără plata taxelor de școlarizare) solicită mobilitate academică internă definitivă la o altă universitate, atunci acesta poate beneficia de aceasta, sub rezerva întrunirii numărului minim de credite transferabile pentru promovarea anului de studiu, prevăzut în Regulamentul activității profesionale a studenților instituției de învățământ la care solicită transferul.

c) Instituția de învățământ primitoare va transmite MEN dosarul de transfer, în vedere emiterii aprobării de școlarizare.

**Art.49**

Un student declarat admis la studii universitare poate beneficia de finanţare de la buget pentru un singur domeniu pe același ciclu de studii, un al doilea domeniu de studiu putând fi urmat doar în regim cu taxă în lei, în cuantumul prevăzut pentru cetăţenii români, conform prevederilor legale în vigoare.

**Art. 50**

Studenții admiși ca bursieri ai statului român, într-unul din ciclurile de studii universitare, care se retrag de la studii sau sunt exmatriculaţi, se pot reînscrie cu taxă de școlarizare în lei, în cuantumul stabilit pentru cetățenii români în conformitate cu regulamentele fiecărei instituții de învățământ superior. Excepţie fac cazurile medicale, aprobate în baza Cartei Universitare, precum și cele care au avizul Senatului.

**Art.51**

(1) În cazul în care românii de pretutindeni își schimbă domiciliul stabil în România pe parcursul studiilor, aceștia pot continua studiile în conformitate cu reglementările fiecărei instituții de învățământ superior pentru cetățenii români cu domiciliul stabil în România, începând cu anul universitar următor.

(2) Candidații pentru studii universitare de licență, care inițial au fost admiși la un program de studii și se află în anul pregătitor, pot opta pentru un alt program de studii numai printr-un nou concurs, după absolvirea anului pregătitor. În cazul nepromovării noului concurs de admitere, aceștia își pot continua studiile în baza aprobării anterioare.

**Art.52**

Prezenta metodologie se aplică locurilor la studii acordate de statul român începând cu anul universitar 2017-2018.

Lista anexe:

Anexa nr.1a, 1b Cerere CNRED de recunoaștere a actelor de studii (state UE, SEE și Elveția)

Anexa nr.2 Formular scrisoare de acceptare la studii cetățeni străini (state terțe UE)

Anexa nr.3 Lista statelor pentru care se solicită supralegalizarea și apostilarea

Anexa nr.4 Formular de confirmare a locului (Republica Moldova)

Anexa nr. 5 Lista diplomelor de studii liceale recunoscută de MEN

Anexele nr.1-5 fac parte integrantă din prezenta metodologie.

*Metodologia de admitere la studii a cetățenilor din state membre ale Uniunii Europene, ale Spațiului Economic European şi al Confederației elvețiene, a cetățenilor din state terțe Uniunii Europene și a românilor de pretutindeni în cadrul programelor de studii oferite de Universitatea din Petroșani a fost* ***aprobată în Şedinţa Senatului din data de 28.06.2017, conform Hotărârii Senatului nr. 67.***

**Rector,**

**Prof.univ.dr.ing. RADU Sorin Mihai**